Icaya 47
Ŋolo kop i kom Babilon
1-Rwot owaco ni,
“In Babilon ma imwonya mada,
in gaŋ pa jo Kaldaya ma irom ki
nyako ma peya oŋeyo laco mo,
bin ilor piny ibed i apwa!
Bed piny i nom, pe i wi komker!
Pien pe dok gibiwaco ni,
in iyom twatwal, pe iromo tiyo gin man.
2Kwany nya kidi wek ireg moko,
gony kitambara woko ki i wii,
luny boŋoni mabor-ri woko wek tyeni odoŋ noŋo,
ŋol ki i dye kulu ikat loka tuŋcel.
3Ibidoŋ munero,
komi ma myero pe onen doŋ binen ka maleŋ.
An doŋ aculo kwor,
pe abiweko dano mo bwot kadi ki acel.”
4Ŋat ma kokowa nyiŋe Rwot me mony,
en ŋat Maleŋ pa Icrael.
5Wubed ma Wuliŋ mot, kun wutye
i piny macol, wun jo Kaldaya;
pien pe doŋ gibilwoŋo gaŋwu ni mego ma loyo rok mapol.
6Kiniga yam omaka i kom jona, amiyo gubedo calo gin kipyeda;
amiyo gubedo i te locci,
ento kica pe omaki i komgi wacel;
okol ma itweyogi kwede obedo mapek twatwal bot jo muteggi.
7Onoŋo iwaco ni ibibedo ka loyo rok mapol nakanaka,
omiyo pe giri iketo cwinyi i lok magi,
kadi po pi kit ma bigik kwede bene pe ipo,
8-Pi meno winy lok man,
in ma imaroyomcwiny twatwal-li,
ibedo ka ramo ni pe tye ŋat mo ma rom kwedi,
dok ni pe ibibedo macalo dato nyo ni kadi ki litinoni bene pe bito.
9Kit can aryo-nu ducu bipoto i komi,
i nino acel, i dakika mo manoknok;
to pa litino ki doko dato,
gin ducu bipoto i wii lawaŋacel magwa,
kadi bed itim lwak tim jokjok mapol ata,
kadi bed doŋ it yet tyet ma rom mene.
10In noŋo doŋ itamo ni it ye ki kuc i kom tim maraco ma ibedo ka timone-gu,
kun itamo ni ŋat mo pe ma neni.
Ryekoni kacel ki ŋec ma it ye kwede gubedo ka rwenyi arwenya,
ibedo ka tamo ki i cwinyi ni pe tye ŋat mo ma rom kwedi.
11Ento gin marac bipoto i komi,
ma pe itwero timo gin mo mejukone.
Can bipoto i komi,
ma pe ibitwero kwanyone wacel;
to bene bipoto i komi oyot mada, ma in pe iŋeyo iye gin mo.
12Cuŋ matek i tyet
dok imedde ki timo tim me jokjok,
ma yam ibedo ka timone cakke wa i tinoni;
gwok nyo man twero konyi i yo mo,
nyo bene twero miyo dano gilwori.
13Tekoni doŋ otum woko, kadi bed
gitye ka miyo boti tam twatwal;
koŋ gin doŋ gubin gulari,
gin jo ma ŋeyo poko polo,
ki jo ma ŋiyo lakalatwe kun giciko wangi malo ligaŋ,
jo ma ka i por dwe manyen ducu gitito gin ma bitimme i komi-ni.
14Nen girom ki cuŋ kai, mac waŋogi woko;
pe gitwero laro kwogi pigi kengi, ki i tek me leb mac.
Mac man pe obedo mac me aoya,
pe bene mac ma gitwero bedo i ŋete.
15Jo ma ibedo ka yelle kwedgi-ni tye kit meno ki tun boti,
ma ibedo ka balo kareni botgi cakke wa ka tinoni.
Gin ducu gibitenyi wokc ata liyak,
kun ŋat acel acel cito i yone pat;
ŋat mo ma bilari pe.